Document ID: 32004R1850

KOMISSION ASETUS (EY) N:o 1850/2004,
annettu 25 päivänä lokakuuta 2004,
eräisiin suoriin tukiin sekä rakenne- tai ympäristötoimenpiteisiin vuonna 2004 sovellettavan valuuttakurssin vahvistamisesta Tšekissä, Virossa, Kyproksessa, Latviassa, Liettuassa, Unkarissa, Maltassa, Puolassa, Sloveniassa ja Slovakiassa annetun komission asetuksen (EY) N:o 1117/2004 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eräiden valuuttakurssin määräytymisperusteiden vahvistamisesta vuodeksi 2004 Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi 22 päivänä huhtikuuta 2004 annetun komission asetuksen (EY) N:o 751/2004 (1) ja erityisesti sen 1 artiklan toisen kohdan,
sekä katsoo seuraavaa:
(1)
Komission asetuksen (EY) N:o 1117/2004 (2) liitteessä esitettyä valuuttakurssia sovelletaan tukijärjestelmiin, joihin liittyvien edellä mainittujen jäsenvaltioiden valuuttakurssien määräytymisperusteiksi vahvistetaan komission asetuksen (EY) N:o 751/2004 mukaisesti 1 päivä toukokuuta 2004.
(2)
Asetusta (EY) N:o 751/2004 muutetaan asetuksella (EY) N:o 1843/2004 siten, että Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian valuuttakurssin määräytymisperusteeksi vuodeksi 2004 yhteisen maatalouspolitiikan suoria tukijärjestelmiä koskevia yhteisiä sääntöjä, tiettyjä viljelijöiden tukijärjestelmiä ja eräiden asetusten muuttamista koskevan neuvoston asetuksen (EY) N:o 1782/2003 (3) IV osaston 4 luvussa säädetyn pähkinöiden pinta-alatuen muuntamiseksi kansalliseksi valuutaksi vahvistetaan liittymissopimuksen voimaantulopäivä.
(3)
Asetuksessa (EY) N:o 1117/2004 ei viitata asetuksen (EY) N:o 1782/2003 IV osaston 4 luvussa säädettyyn pähkinöiden pinta-alatukeen. Olisi kuitenkin säädettävä, että asetuksen (EY) N:o 1117/2004 liitteessä vahvistettuja valuuttakursseja sovelletaan myös pähkinöiden pinta-alatukeen.
(4)
Asetus (EY) N:o 1117/2004 olisi sen vuoksi muutettava,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 1117/2004 1 artiklan ensimmäiseen kohtaan e alakohta seuraavasti:
”e)
asetuksen (EY) N:o 1782/2003 IV osaston 4 luvussa säädetty pähkinöiden pinta-alatuki.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä lokakuuta 2004.

Labels: 2
17
6
15